b'\n_START_ARTICLE_\nArtem Dziuba\n_START_PARAGRAPH_\nArtiom Sergeievici Dziuba (ucrainean\xc4\x83 \xd0\x90\xd1\x80\xd1\x82\xd0\xb5\xd0\xbc \xd0\xa1\xd0\xb5\xd1\x80\xd0\xb3\xd1\x96\xd0\xb9\xd0\xbe\xd0\xb2\xd0\xb8\xd1\x87 \xd0\x94\xd0\xb7\xd1\x8e\xd0\xb1\xd0\xb0    Artem Serhiyovici Dzyuba, tradus deobicei ca Artem Dzyuba; n. 22 august 1988) este un fotbalist rus care joac\xc4\x83 pe postul de atacant pentru FC Zenit Sankt Petersburg \xc8\x99i este c\xc4\x83pitanul echipei na\xc8\x9bionale de fotbal a Rusiei._NEWLINE_\xc8\x98i-a \xc3\xaenceput cariera la Spartak Moscova, pentru care a debutat \xc3\xaen 2006. La echipa din capitala Rusiei a jucat \xc3\xaen 166 de partide \xc3\xaen care a marcat 38 de goluri. De asemenea, a fost \xc3\xaemprumutat de dou\xc4\x83 ori la Tom Tomsk \xc8\x99i Rostov, c\xc3\xa2\xc8\x99tig\xc3\xa2nd Cupa Rusiei 2013-2014 cu acesta din urm\xc4\x83. \xc3\x8en 2015 a ajuns la Zenit._NEWLINE_Dziuba \xc8\x99i-a f\xc4\x83cut debutul la na\xc8\x9bionala mare pentru Rusia \xc3\xaen 2011. El \xc8\x99i-a reprezentat \xc8\x9bara la UEFA Euro 2016 \xc8\x99i la Campionatul Mondial din 2018.\n_START_SECTION_\nCariera pe echipe\n_START_PARAGRAPH_\nDziuba s-a n\xc4\x83scut la Moscova, Uniunea Sovietic\xc4\x83, \xc3\xaen 1988, dintr-un tat\xc4\x83 ucrainean din Poltava \xc8\x99i o mam\xc4\x83 rus\xc4\x83. A jucat la juniorii lui Spartak Moscova \xc8\x99i a \xc3\xaenceput s\xc4\x83 joace pentru echipa a doua \xc3\xaen 2005. \xc3\x8en 2006, a jucat prima dat\xc4\x83 pentru prima echip\xc4\x83 \xc3\xaentr-un meci din Cupa Rusiei \xc3\xaempotriva lui FC Ural, \xc3\xaenlocuindu-l pe Roman Pavliucenko \xc3\xaen minutul 85. El a jucat pentru prima dat\xc4\x83 \xc3\xaen Prima Lig\xc4\x83 Rus\xc4\x83 \xc3\xaen etapa a 12-a \xc3\xaempotriva lui Saturn Moscova. \xc3\x8en acel sezon a intrat pe teren de pe banca de rezerv\xc4\x83 de \xc8\x99apte ori, dar nu a \xc3\xaenscris._NEWLINE_La data de 7 august 2009, Dziuba a fost \xc3\xaemprumutat timp de \xc8\x99ase luni la FC Tom Tomsk p\xc3\xa2n\xc4\x83 \xc3\xaen decembrie 2009._NEWLINE_\xc3\x8en Prima Lig\xc4\x83 Rus\xc4\x83, sezonul 2013-2014, Dzyuba a \xc3\xaenscris 17 goluri \xc3\xaen perioada \xc3\xaen care a fost \xc3\xaemprumutat la FC Rostov._NEWLINE_\xc3\x8en 2015, a semnat cu FC Zenit Saint Petersburg, echip\xc4\x83 antrenat\xc4\x83 de Andr\xc3\xa9 Villas-Boas. La 31 ianuarie 2018, a fost \xc3\xaemprumutat la echipa FC Arsenal Tula sub form\xc4\x83 de \xc3\xaemprumut pentru tot restul sezonului 2017-2018.\n_START_SECTION_\nLa na\xc8\x9bional\xc4\x83\n_START_PARAGRAPH_\nDziuba a f\xc4\x83cut parte din echipa U-21 a Rusiei, care a participat \xc3\xaen cadrul Campionatului European sub 21 de ani din 2011._NEWLINE_El a debutat pentru echipa na\xc8\x9bional\xc4\x83 de fotbal a Rusiei pe 11 noiembrie 2011 \xc3\xaentr-un amical \xc3\xaempotriva Greciei. El s-a aflat pe lista provizorie a juc\xc4\x83torilor Rusiei care trebuiau s\xc4\x83 fac\xc4\x83 deplasarea la UEFA Euro 2012. El nu a fost p\xc4\x83strat \xc3\xaen lotul final pe care Dick Advocaat l-a ales pentru competi\xc8\x9bie._NEWLINE_Dup\xc4\x83 Campionatul Mondial din 2014, pe care Dziuba l-a ratat, de asemenea, cu Fabio Capello prefer\xc3\xa2ndu-i pe Aleksandr Kokorin \xc8\x99i Aleksandr Kerjakov, el a \xc3\xaenceput s\xc4\x83 fie convocat constant \xc3\xaen timpul calific\xc4\x83rilor pentru Euro UEFA 2016. El a marcat primul s\xc4\x83u gol \xc3\xaempotriva Liechtensteinului, la 8 septembrie 2014, fiind cel de-al patrulea gol al partidei c\xc3\xa2\xc8\x99tigate cu 4-0 de pe Arena Himki. Peste un an mai t\xc3\xa2rziu, a marcat patru goluri \xc3\xaentr-o victorie cu 7-0 asupra acelora\xc8\x99i adversari \xc3\xaen meciul retur; a \xc3\xaencheiat campania ca cel mai bun marcator al Rusiei cu 8 goluri, cu echipa sa ob\xc8\x9bin\xc3\xa2nd biletele pentru UEFA Euro 2016._NEWLINE_La 11 mai 2018, a fost inclus \xc3\xaen lotul l\xc4\x83rgit al Rusiei pentru Campionatul Mondial\xc4\x83 din 2018 iar pe 3 iunie a fost inclus \xc3\xaen lotul definitiv. El a intrat de pe banca de rezerve \xc3\xaen meciul din 14 iunie \xc8\x99i a marcat al treilea gol al unei victorii cu 5-0 asupra Arabiei Saudite. El \xc8\x99i-a continuat forma bun\xc4\x83, marc\xc3\xa2nd un gol \xc3\xaen al doilea meci \xc3\xaen care Rusia a \xc3\xaenvins Egiptul cu 3-1, \xc3\xaen urma c\xc4\x83reia Rusia s-a calificat pentru prima dat\xc4\x83 din grupele unui Campionat Mondial. \xc3\x8en meciul cu Spania din optimi de pe 1 iulie, a transformat un penalty \xc3\xaenainte de repriza, duc\xc3\xa2nd scorul la 1-1. Artem a fost apoi \xc3\xaenlocuit \xc3\xaen a doua repriz\xc4\x83 \xc8\x99i Rusia a c\xc3\xa2\xc8\x99tigat \xc3\xaen cele din urm\xc4\x83 meciul cu 4-3 la penaltiuri._NEWLINE_Dup\xc4\x83 retragerea lui Serghei Igna\xc8\x99evici \xc8\x99i Igor Akinfeev din echipa na\xc8\x9bional\xc4\x83, Dziuba a devenit c\xc4\x83pitanul echipei.'